
REPUBLIKA HRVATSKA 	
Općinski sud u Osijeku 
Europska avenija 7
31 000  Osijek
                                                                              Poslovni broj: P Ob-242/2025-25


U  I M E  R E P U B L I K E  H R V A T S K E

P R E S U D A
								

 Općinski sud u Osijeku, po sutkinji Jadranki Oroz, u pravnoj stvari tužiteljice N. M., OIB: …, iz A., …, zastupana po opun. D. M., odvjetniku u O., protiv tuženika D. P., OIB: …, nepoznatog prebivališta i boravišta, zastupan po posebnoj skrbnici D. V., dipl. iur., Centra za posebno skrbništvo, Podružnica O., uz sudjelovanje mlt. A. P., OIB: … i mlt. R. P., OIB: …, obje zastupane po posebnoj skrbnici M. M., dipl. iur., Centra za posebno skrbništvo, Podružnica O., radi spora o roditeljskoj skrbi, nakon održane i zaključene glavne rasprave 10. lipnja 2026., sa koje je javnost isključena, u nazočnosti tužiteljice, opun. tužiteljice i posebne skrbnice tuženika, a u odsutnosti posebne skrbnice mlt. djece, objavljene dana 13. srpnja 2026., 


p r e s u d i o  j e


I.  Zajednička maloljetna djeca tužiteljice N. M., OIB: … i tuženika D. P., OIB: …, i to mlt. A. P., OIB: …, rođ. ... god. i mlt. R. P., OIB: …, rođ. ... god. će i nadalje stanovati će s majkom N. M. na njezinoj adresi stanovanja u A., …, koja će samostalno ostvarivati pravo na roditeljsku skrb nad mlt. A. i mlt. R. P. i samostalno zastupati mlt. djecu u vezi s bitnim osobnim pravima djece.

II.   Osobni odnosi između mlt. A. P., OIB: …, i mlt. R. P., OIB: …, s ocem D. P., OIB: …, ostvarivati će se prema međusobnom dogovoru roditelja, odnosno ukoliko je otac u mogućnosti doći posjetiti djecu, dužan je majci tri dana ranije najaviti posjet, te i nadalje telefonske kontakte.

III.  Nalaže se tuženiku D. P., OIB: …, da na ime uskraćenog uzdržavanja za mlt. A. P., OIB:…, isplati iznos od ukupno 9.471,80 eura (slovima: devettisuća četiristotinesedamdesetjedaneuroosamdeset centi) za razdoblje od siječnja 2020. godine do lipnja 2025. godine, sa zakonskom zateznom kamatom po stopi određenoj za svako polugodište, uvećanjem prosječne kamatne stope na stanja kredita odobrenih za razdoblje dulje od godine dana nefinancijskim trgovačkim društvima izračunate za referentno razdoblje koje prethodi tekućem polugodištu za 3 postotna poena, od 01. siječnja 2023. god., do 29. prosinca 2023. god., po stopi koja se određuje, za svako polugodište, uvećanjem kamatne stope koju je Europska središnja banka primijenila na svoje posljednje glavne operacije refinanciranja koje je obavila prije prvog kalendarskog dana tekućeg polugodišta za 3 postotna poena, a od 30. prosinca 2023. god., pa do isplate, po stopi koja se određuje, za svako polugodište, uvećanjem referentne stope koju je Europska središnja banka primijenila na svoje posljednje glavne operacije refinanciranja ili granična kamatna stopa proizašla iz natječajnih postupaka za varijabilnu stopu za posljednje glavne operacije refinanciranja Europske središnje banke za 3 postotnih poena, pri čemu se za prvo polugodište primjenjuje referentna stopa koja je na snazi na dan 01. siječnja, a za drugo polugodište referentna stopa koja je na snazi na dan 1. srpnja te godine, na pojedine svakomjesečne iznose kako slijedi: 
-za siječanj 2020. godine – 145,72 eura 
-za veljaču 2020. godine – 145,72 eura 
-za ožujak 2020. godine – 145,72 eura 
-za travanj 2020. godine – 145,72 eura 
-za svibanj 2020. godine – 145,72 eura 
-za lipanj 2020. godine – 145,72 eura 
-za srpanj 2020. godine – 145,72 eura 
-za kolovoz 2020. godine – 145,72 eura 
-za rujan 2020. godine – 145,72 eura 
-za listopad 2020. godine – 145,72 eura 
-za studeni 2020. godine – 145,72 eura 
-za prosinac 2020. godine – 145,72 eura 
-za siječanj 2021. godine – 145,72 eura 
-za veljaču 2021. godine – 145,72 eura 
-za ožujak 2021. godine – 145,72 eura 
-za travanj 2021. godine – 145,72 eura 
-za svibanj 2021. godine – 145,72 eura 
-za lipanj 2021. godine – 145,72 eura 
-za srpanj 2021. godine – 145,72 eura 
-za kolovoz 2021. godine – 145,72 eura 
-za rujan 2021. godine – 145,72 eura 
-za listopad 2021. godine – 145,72 eura 
-za studeni 2021. godine – 145,72 eura 
-za prosinac 2021. godine – 145,72 eura 
-za siječanj 2022. godine – 145,72 eura 
-za veljaču 2022. godine – 145,72 eura 
-za ožujak 2022. godine – 145,72 eura 
-za travanj 2022. godine – 145,72 eura 
-za svibanj 2022. godine – 145,72 eura 
-za lipanj 2022. godine – 145,72 eura 
-za srpanj 2022. godine – 145,72 eura 
-za kolovoz 2022. godine – 145,72 eura 
-za rujan 2022. godine – 145,72 eura 
-za listopad 2022. godine – 145,72 eura 
-za studeni 2022. godine – 145,72 eura 
-za prosinac 2022. godine – 145,72 eura 
-za siječanj 2023. godine – 145,72 eura 
-za veljaču 2023. godine – 145,72 eura 
-za ožujak 2023. godine – 145,72 eura 
-za travanj 2023. godine – 145,72 eura 
-za svibanj 2023. godine – 145,72 eura 
-za lipanj 2023. godine – 145,72 eura 
-za srpanj 2023. godine – 145,72 eura 
-za kolovoz 2023. godine – 145,72 eura 
-za rujan 2023. godine – 145,72 eura 
-za listopad 2023. godine – 145,72 eura 
-za studeni 2023. godine – 145,72 eura 
-za prosinac 2023. godine – 145, eura 
-za siječanj 2024. godine – 145,72 eura 
-za veljaču 2024. godine – 145,72 eura 
-za ožujak 2024. godine – 145,72 eura 
-za travanj 2024. godine – 145,72 eura 
-za svibanj 2024. godine – 145,72 eura 
-za lipanj 2024. godine – 145,72 eura 
-za srpanj 2024. godine – 145,72 eura 
-za kolovoz 2024. godine – 145,72 eura 
-za rujan 2024. godine – 145,72 eura 
-za listopad 2024. godine – 145,72 eura 
-za studeni 2024. godine – 145,72 eura 
-za prosinac 2024. godine – 145,72 eura 
-za siječanj 2025. godine – 145,72 eura 
-za veljaču 2025. godine – 145,72 eura 
-za ožujak 2025. godine – 145,72 eura 
-za travanj 2025. godine – 145,72 eura 
-za svibanj 2025. godine – 145,72 eura 
na tekući račun majke i zakonske zastupnice mlt. djeteta N. M. otvoren kod … d.d., IBAN: …, sve u roku 15 dana.

IV.   Nalaže se tuženiku D. P., OIB: …, da na ime uskraćenog uzdržavanja za mlt. R. P., OIB: …, rođ. ... god., isplati iznos od ukupno 9.471,80 € (slovima: devettisuća četiristotinesedamdesetjedaneuroosamdesetcenti) za razdoblje od siječnja 2020. godine do lipnja 2025. godine, sa zakonskom zateznom kamatom po stopi određenoj za svako polugodište, uvećanjem prosječne kamatne stope na stanja kredita odobrenih za razdoblje dulje od godine dana nefinancijskim trgovačkim društvima izračunate za referentno razdoblje koje prethodi tekućem polugodištu za 3 postotna poena, od 01. siječnja 2023. god., do 29. prosinca 2023. god., po stopi koja se određuje, za svako polugodište, uvećanjem kamatne stope koju je Europska središnja banka primijenila na svoje posljednje glavne operacije refinanciranja koje je obavila prije prvog kalendarskog dana tekućeg polugodišta za 3 postotna poena, a od 30. prosinca 2023. god., pa do isplate, po stopi koja se određuje, za svako polugodište, uvećanjem referentne stope koju je Europska središnja banka primijenila na svoje posljednje glavne operacije refinanciranja ili granična kamatna stopa proizašla iz natječajnih postupaka za varijabilnu stopu za posljednje glavne operacije refinanciranja Europske središnje banke za 3 postotnih poena, pri čemu se za prvo polugodište primjenjuje referentna stopa koja je na snazi na dan 01. siječnja, a za drugo polugodište referentna stopa koja je na snazi na dan 1. srpnja te godine, na pojedine svakomjesečne iznose kako slijedi: 
-za siječanj 2020. godine – 145,72 eura 
-za veljaču 2020. godine – 145,72 eura 
-za ožujak 2020. godine – 145,72 eura 
-za travanj 2020. godine – 145,72 eura 
-za svibanj 2020. godine – 145,72 eura 
-za lipanj 2020. godine – 145,72 € eura 
-za srpanj 2020. godine – 145,72 eura 
-za kolovoz 2020. godine – 145,72 eura 
-za rujan 2020. godine – 145,72 eura 
-za listopad 2020. godine – 145,72 eura 
-za studeni 2020. godine – 145,72 eura 
-za prosinac 2020. godine – 145,72 eura 
-za siječanj 2021. godine – 145,72 eura 
-za veljaču 2021. godine – 145,72 eura 
-za ožujak 2021. godine – 145,72 eura 
-za travanj 2021. godine – 145,72 eura 
-za svibanj 2021. godine – 145,72 eura 
-za lipanj 2021. godine – 145,72 eura 
-za srpanj 2021. godine – 145,72 eura 
-za kolovoz 2021. godine – 145,72 eura 
-za rujan 2021. godine – 145,72 eura 
-za listopad 2021. godine – 145,72 eura 
-za studeni 2021. godine – 145,72 eura 
-za prosinac 2021. godine – 145,72 eura 
-za siječanj 2022. godine – 145,72 eura 
-za veljaču 2022. godine – 145,72 eura 
-za ožujak 2022. godine – 145,72 eura 
-za travanj 2022. godine – 145,72 eura 
-za svibanj 2022. godine – 145,72 eura 
-za lipanj 2022. godine – 145,72 eura 
-za srpanj 2022. godine – 145,72 eura 
-za kolovoz 2022. godine – 145,72 eura 
-za rujan 2022. godine – 145,72 eura 
-za listopad 2022. godine – 145,72 eura 
-za studeni 2022. godine – 145,72 eura 
-za prosinac 2022. godine – 145,72 eura 
-za siječanj 2023. godine – 145,72 eura 
-za veljaču 2023. godine – 145,72 eura 
-za ožujak 2023. godine – 145,72 eura 
-za travanj 2023. godine – 145,72 eura 
-za svibanj 2023. godine – 145,72 eura 
-za lipanj 2023. godine – 145,72 eura 
-za srpanj 2023. godine – 145,72 eura 
-za kolovoz 2023. godine – 145,72 eura 
-za rujan 2023. godine – 145,72 eura 
-za listopad 2023. godine – 145,72 eura 
-za studeni 2023. godine – 145,72 eura 
-za prosinac 2023. godine – 145,72 eura 
-za siječanj 2024. godine – 145,72 eura 
-za veljaču 2024. godine – 145,72 eura 
-za ožujak 2024. godine – 145,72 eura 
-za travanj 2024. godine – 145,72 eura 
-za svibanj 2024. godine – 145,72 eura 
-za lipanj 2024. godine – 145,72 eura 
-za srpanj 2024. godine – 145,72 eura 
-za kolovoz 2024. godine – 145,72 eura 
-za rujan 2024. godine – 145,72 eura 
-za listopad 2024. godine – 145,72 eura 
-za studeni 2024. godine – 145,72 eura 
-za prosinac 2024. godine – 145,72 eura 
-za siječanj 2025. godine – 145,72 eura 
-za veljaču 2025. godine – 145,72 eura 
-za ožujak 2025. godine – 145,72 eura 
-za travanj 2025. godine – 145,72 eura 
-za svibanj 2025. godine – 145,72 eura 
na tekući račun majke i zakonske zastupnice mlt. djeteta N. M. otvoren kod … d.d., IBAN: …, sve u roku 15 dana.

V.     Nalaže se tuženiku D. P., OIB:…, da na ime uzdržavanja  tužiteljice mlt. A. P., OIB:…, doprinosi iznos od 264,00 € (slovima: dvijestotinešezdesetčetirieura) mjesečno počam od dana podnošenja tužbe, odnosno 6. lipnja 2025. pa nadalje, sve dok za to budu postojali zakonski uvjeti, tako da dospjele obroke plati odjednom u roku od 15 dana, od pravomoćnosti odluke, a dospijevajuće do 15-og u mjesecu za tekući mjesec zajedno sa zakonskim zateznim kamatama, po stopi koja se određuje, za svako polugodište, uvećanjem referentne stope koju je Europska središnja banka primijenila na svoje posljednje glavne operacije refinanciranja ili granična kamatna stopa proizašla iz natječajnih postupaka za varijabilnu stopu za posljednje glavne operacije refinanciranja Europske središnje banke za 3 postotnih poena, pri čemu se za prvo polugodište primjenjuje referentna stopa koja je na snazi na dan 01. siječnja, a za drugo polugodište referentna stopa koja je na snazi na dan 1. srpnja te godine, sve na tekući račun majke i zakonske zastupnice mlt. djeteta N. M., otvoren kod … d.d., IBAN: …, sve u roku 15 dana.
 
VI.     Nalaže se tuženiku D. P., OIB:…, da na ime uzdržavanja  tužiteljice mlt. R. P., OIB:…, doprinosi iznos od 264,00 € (slovima: dvijestotinešezdesetčetirieura) mjesečno počam od dana podnošenja tužbe, odnosno 6. lipnja 2025. pa nadalje, sve dok za to budu postojali zakonski uvjeti, tako da dospjele obroke plati odjednom u roku od 15 dana, od pravomoćnosti odluke, a dospijevajuće do 15-og u mjesecu za tekući mjesec zajedno sa zakonskim zateznim kamatama, po stopi koja se određuje, za svako polugodište, uvećanjem referentne stope koju je Europska središnja banka primijenila na svoje posljednje glavne operacije refinanciranja ili granična kamatna stopa proizašla iz natječajnih postupaka za varijabilnu stopu za posljednje glavne operacije refinanciranja Europske središnje banke za 3 postotnih poena, pri čemu se za prvo polugodište primjenjuje referentna stopa koja je na snazi na dan 01. siječnja, a za drugo polugodište referentna stopa koja je na snazi na dan 1. srpnja te godine, sve na tekući račun majke i zakonske zastupnice mlt. djeteta N. M., otvoren kod … d.d., IBAN: H…, sve u roku 15 dana.

VII.  Nalaže se tuženiku D. P., OIB:…, da naknadi tužiteljici N. M., OIB:…, iz Š., …, ovom parnicom prouzročen trošak, u iznosu od 500,00 eura (slovima: petstotinaeura), zajedno sa zakonskom zateznom kamatom koja teče od dana donošenja prvostupanjske presude, odnosno od 13. srpnja 2026., pa do konačne isplate, po stopi koja se određuje, za svako polugodište, uvećanjem referentne stope koju je Europska središnja banka primijenila na svoje posljednje glavne operacije refinanciranja ili granična kamatna stopa proizašla iz natječajnih postupaka za varijabilnu stopu za posljednje glavne operacije refinanciranja Europske središnje banke za 3 postotnih poena, pri čemu se za prvo polugodište primjenjuje referentna stopa koja je na snazi na dan 01. siječnja, a za drugo polugodište referentna stopa koja je na snazi na dan 1. srpnja te godine., a sve u roku od 15 dana.   


Obrazloženje


1. Tužiteljica je po opun. dana 6. lipnja 2025. podnijela tužbu protiv tuženika radi spora o roditeljskoj skrbi. Navodi da u vremenu trajanja izvanbračne zajednice između tužiteljice i tuženika rođeno je maloljetno dijete – kćerka A. P., rođ. ... god. i kćerka R. P., rođ. ... god. Zbog narušenih odnosa između tužiteljice i tuženika izvanbračna zajednica prekinuta je u siječnju 2020. godine kada se tuženik odselio. Tijekom trajanja izvanbračne zajednice tuženik nije radio, nije privređivao pa da na bilo koji način uzdržava svoju obitelj, niti nakon faktičkog prekida zajedničkog suživota tuženik nije plaćao uzdržavanje niti je na bilo koji drugi način doprinosio za uzdržavanje svoje mlt. djece. Od trenutka odlaska iz obiteljske zajednice tuženik je povremeno znao viđati svoji mlt. djecu, međutim od 2023. godine tuženik ih više niti jednom nije osobno vidio, posjetio ili na bilo koji drugi način uopće izrazio želju da to učini. Tuženik tek samo povremeno telefonski kontaktira tužiteljicu kako bi se kratko raspitao o mlt. djeci. Tužiteljica je pred Hrvatskim zavodom za Socijalni rad, Područni ured u O., pokrenula postupak obveznog savjetovanja, u cilju donošenja plana roditeljske skrbi a u odnosu na pitanje roditeljske skrbi nad mlt. djecom, uzdržavanjem i plana održavanja osobnih odnosa oca i kćeri, međutim; unatoč pokušajima HZSR Područni ured Z. da u dva navrata kontaktira s tuženikom, zaprimili su tek samo obavijest kako je tuženik nepoznat, odnosno da je isti otputovao sa prijavljene adrese. Posljedično plan o roditeljskoj skrbi nije mogao biti donesen; a tužiteljica je od strane HZSR upućena na podnošenje tužbe. Kako tuženik nije dostupan, skrb i briga o mlt. kćerkama prepuštena je u potpunosti tužiteljici. Tuženik sve ovo vrijeme nije skrbio o svojoj mlt. djeci; niti na bilo koji naćin doprinosio njihovom uzdržavanju, iz kojeg razloga smatramo nužnim da se majci dodjeli samostalno ostvarenje roditeljske skrbi nad mlt. A. i R. P. Zbog navedenih razloga tužiteljica sukladno odredbi čl.105. Obiteljskog zakona protivi se zajedničkoj roditeljskoj skrbi jer smatra da ista nije u interesu za dobrobit djece, odnosno smatra nužnim da se njoj povjeri samostalno ostvarivanje roditeljske skrbi, na način kako je zapravo faktično funkcioniralo kroz gotovo cjelokupno vrijeme od rođenja mlt. djece. Tužiteljica u cjelokupnom periodu nesporno brine o dobrobiti svoje mlt. djece, svakodnevno skrbi o istima i brine o njihovoj sveukupnoj dobrobiti. Tužiteljica također svekoliko surađuje sa Centrom za socijalnu skrb O. i odaziva se svim pozivima.

2. Tuženik nije dao odgovor na tužbu koju je s dopisom od 10.6.2025. uredno primio 4.7.2025., međutim u nastavku postupka nije primao pozive, niti je obavijestio sud o svojoj adresi stanovanja, a pismena sa ranije adrese su vraćena sudu s napomenom dostavljača da je primatelj nepoznat, dok je iz podataka JRO RH MUP utvrđeno da je tuženik D. P. imao prijavljeno prebivalište u Z., … od 15.4.2024.-7.10.2025., a boravište u P., … od 10.8.2020.-10.12.2020., pa kako je tuženik osoba nepoznatog boravišta i prebivališta, to je HZSR, PU O. pozvan da tuženiku imenuje posebnog skrbnika na temelju članka 241. stavak 1. točka  2. Obiteljskog zakona, nakon čega je rješenjem HZSR, PU O. od 2.12.2025. tuženiku D. P. imenovan posebni skrbnik u osobi D. V. dipl. iur., djelatnice Centra za posebno skrbništvo, Podružnica O.

3. Radi zaštite prava i interesa mlt. djece A. i R. P. imenovan im je poseban skrbnik u osobi M. M., dipl. iur., djelatnice Centra za posebno skrbništvo, Podružnica O., rješenjem ovog suda broj … od 26.11.2025.. 

4. Kako bi utvrdio odlučne činjenice, sud je izvršio uvid u: izvješće o obveznom savjetovanju HZSR, PU O. od 22.5.2025. (str. 9 i 10 spisa), rodni list na ime mlt. djece (str. 11 i 12 spisa), domovnica na ime djece (str. 13 i 14 spisa), preslika osobnih iskaznica tužiteljice i djece (str. 15-20 spisa), rješenje P Ob-242/2025-10 od 25.11.2025. (str. 32 i 33 spisa), rješenje HZSR, PU O. od 2.12.2025. (str. 42 spisa), potvrda o visini dohodaka i primitaka Porezne uprave O. na ime tužiteljice (str. 44-55 spisa), i Porezne uprave Z. na ime tuženika (str. 69-80 spisa), mišljenje stručnog tima HZSR, PU O. od 2.3.2026. (str. 52-84 spisa), izvješće PU …, PP Z., Ispostava N. od 14.5.2026. (str. 90-91 spisa), te je saslušao tužiteljicu.

5. Na ročištu održanom 10. lipnja 2026. opun. tužiteljice je ostao kod tužbe i tužbenog zahtjeva.

5.1.    Na istom ročištu posebna skrbnica tuženika se opreza radi protivi prijedlogu tužiteljice, a ne protivi se saslušanju tužiteljice kao parnične stranke, 

5.2.    Na isto ročište nije pristupila posebna skrbnica mlt. djece, koja je podneskom od 10. lipnja 2026. obavijestila sud da ostaje kod navoda danih na ročištu 15. travnja 2026. na kojem ročištu je navela kako nema primjedbi na mišljenje stručnog tima HZSR, PU O., da s mlt. djecom nije obavila razgovor, budući je iz mišljenja stručnog tima razvidno kako je s mlt. djecom A. i R. razgovor obavila psihologinja HZSR, PU O.

5.3.    Na istom ročištu saslušana tužiteljica je iskazala da je tuženikom D. P. živjela u izvanbračnoj zajednici od 1.11.2011., pa do 19.7.2019. kada je izvanbračna zajednica faktički prestala. U izvanbračnoj zajednici je rođeno dvoje djece A. (r. ...) i R. (r. ...). Do prestanka izvanbračne zajednice je došlo zbog njihove svađe, tuženik je bio ovisnik o tabletama, narkoticima, bio je i nasilan prema njoj, međutim nikada ga nije prijavila nadležnim institucijama, pa kako je isti nastavio konzumirati opojna sredstva, rekla mu je da se odseli iz kuće, koja je u vlasništvu njezinog djeda, pa je odselio 12.6.2020. i od tada sa njim nemam nikakvu komunikaciju, on je sa djecom povremeno ostvarivao kontakte i to video pozivom, odnosno do 2023.g. prije nego je odselio u Z. je dolazio na njenu kućnu adresu i viđao djecu, a nakon što je odselio kontakte je ostvarivao video pozivom, te su se djeca sa njim vidjela zadnji puta 10.9.2025. kada se sa djecom vraćala sa mora. Tuženik nikada nije sudjelovao u skrbi o djeci dok su živjeli zajedno, a niti nakon što je odselio, za djecu nije doprinosio uzdržavanje, nego je ponekad kupio nešto od odjeće ili slatkiše. Zadnji puta je sa djecom kontaktirao video pozivom sa kćerkom A. prije dva tjedna, dok mlađa kćer R. ne želi sa njim nikakav kontakt, iako je razgovarala sa njima da im je on otac i da bi trebale kontaktirati, ali djeca ne žele i govore da im je dosta njegovih laži, obeća im da će doći da se vide, pa ne dođe, kada ga pitaju da im kupi nešto od odjeće, govori da će kupiti kada to dopusti policija ili obeća da će nazvati u neko vrijeme, pa ne nazove. Nije joj poznata njegova adresa stanovanja, ali joj je poznato da živi u Z. Predlaže da mlt. djeca i nadalje stanuju sa njom na njezinoj adresi stanovanja u A., …, da ostvaruje samostalnu roditeljsku skrb u odnosu na djecu s obzirom na sve navedeno, jer ne zna gdje se otac nalazi, niti s njim kontaktira, a suglasna je sa prijedlogom stručnog tima HZSR, PU O. da otac i djeca ostvaruju osobne odnose prema njihovom dogovoru, odnosno otac može doći posjetiti djecu ukoliko to želi i ukoliko je u mogućnosti, ali da ga se obveže da 3 dana ranije najavi dolazak. Niti do sada mu nije branila, niti onemogućavala kontakte s djecom, nego je djecu, a i njega kada je sa njim kontaktirala, poticala na ostvarivanje osobnih odnosa. Sa mlt. djecom A. i R. živi u kući djeda za koju ne plaća najam, živi u izvanbračnoj zajednici u kojoj je rođeno jedno dijete u dobi od 3.g.  izvanbračni suprug je zaposlen, a ona je inače zaposlena i uskoro bi počela trebala raditi nakon korištenja roditeljskog dopusta. Do sada je primala za vrijeme roditeljskog dopusta iznos od 503 eura i misli 212 eura na ime dječjeg doplatka za svo troje djece. Ustraje na zahtjevu da otac na ime uskraćenog uzdržavanja isplati iznos djeci na način kako je navedeno u tužbenom zahtjevu, a u odnosu na redovno uzdržavanje da za svako dijete doprinosi iznos od po 264 eura mjesečno počev od podnošenja tužbe pa ubuduće dok za to postoje zakonski uvjeti. Navodi da su mjesečni troškovi za potrebe svakog djeteta oko 300 eura po djetetu, a odnose se na troškove režija, struja, voda, grijanje je na drva, troškovi odjeće, obuće, higijenu, školske aktivnosti, bilježnice, školski pribor, za odlaske na izlete, ekskurzije. Mlt. A. je učenica 6. razreda OŠ, a mlt. R. 5. razreda OŠ, odnosno sada završavaju školu i uskoro odlaze i na ekskurziju i za svako dijete plaća 140 eura plus džeparac. A. je imala dječju epilepsiju i redovito je vodi na kontrole u KBC O., dok je R. zdravo dijete i u tom smislu nema povećanih troškova. U vlasništvu nema nekretnina, niti pokretnina, suprug i ona imaju osobni auto …, 2001.g., koji koriste za potrebe obitelji. 

6. Iz podataka o visini dohodaka i primitaka Porezne uprave O. od 2.12.2025. na ime tužiteljice utvrđeno je da ista u razdoblju 2024.g. nije ostvarila dohodak od nesamostalnog rada, nego neoporezive primitke u iznosu od 6.113,28 kn, dok je u 2021.g. ostvarila dohodak od nesamostalnog rada u iznosu od 32.245,95 kn i neoporezive primitke u iznosu od 17.821,12 kn. U razdoblju od siječnja do listopada 2025. nije ostvarila dohodak od nesamostalnog rada, nego neoporezive primitke od 5.102,16 eura, u 2020.g. nije ostvarila dohodak od nesamostalnog rada, nego neoporezive primitke od 30.865,10 kn, u 2022.g. dohodak od nesamostalnog rada u ukupnom iznosu 29.584,47 kn, a u 2023.g. dohodak od nesamostalnog rada u iznosu od 550,93 eura i neoporezive primitke od 7.468,37 eura.

7. Iz potvrde o visini dohodaka i primitaka Porezne uprave Z. od 3.12.2025. na ime tuženika utvrđeno je da je u razdoblju od 2020. do listopada 2025. nije ostvario dohodak od nesamostalnog rada, dok je u 2020.g. ostvario neoporezive primitke na ime naknade razlike plaće za vrijeme vojne službe civilne zaštite nagrade za rad osuđenih osoba iznos od 756,23 kn i socijalne potpore od 800 kn, u 2021.g. socijalne potpore u iznosu od 1.700 kn, u 2024.g. na ime socijalne potpore iznos od 100 eura, u razdoblju od 2025. do listopada 2025. na ime novčane pomoći polaznicima stručnog osposobljavanja za rad bez zasnivanja radnog odnosa iznos od 120 eura.

8.   Iz mišljenja stručnog tima HZSR, PU O. 9.3.2026. utvrđeno je kako je N. M. živjela u izvanbračnoj zajednici s D. P. od 2011. do 2020. godine, u kojoj je rođeno dvoje djece A. P. rođ. ... i R. P. rođ. ..., da iz dosadašnjih postupanja u obitelji, razgovora sa majkom N. M. i mlt. djecom A. P. i R. P. utvrđeno kako su se roditelji fizički razdvojili unazad više godina na način da se otac D. P. tijekom 2023.g.preselio u Z., a majka je nastavila skrbiti o djeci obzirom da je otac fizički nedostupan, živi u Z. i nije ostvarivao osobne kontakte sa kćerkama, majka je primarna figura u odgoju i skrbi o djeci, majka brine o osnovnim potrebama djece, njihovim školskim i obvezama, zdravlju, te emotivnom i socijalnom razvoju. Otac ostvaruje isključivo telefonski kontakt s djecom, nije uključen u njihovo školovanje i odrastanje, niti doprinosi za njihovo uzdržavanje. Uzimajući u obzir prethodno navedeno, te da nemaju uvida u materijalne, stambene prilike oca, kao ni njegov prijedlog u pogledu roditeljske skrbi, te činjenicu da pretežno majka skrbi o djeci, stručni tim je mišljenja da je u interesu mlt. A. i R. P. da budu povjerene majci na svakodnevnu skrb, te smatraju važnim i u interesu djece da otac sudjeluje u odgoju istih, a kroz kontakte sa djecom. U pogledu ostvarivanja osobnih odnosa djece i oca sa teškoćom se može predložiti preciznija dinamika jer se isti ne ostvaruju, no predlažu da se osobni odnosi djece i oca odvijaju prema međusobnom dogovoru roditelja, odnosno ukoliko je otac u mogućnosti doći posjetiti djecu, dužan je majci 3 dana ranije najaviti posjetu, te predlažu da djeca ostvaruju i nadalje telefonske kontakte s ocem koji bi trebali biti redovitiji, a što ovisi o angažiranosti i volji oca.

9.     Na temelju ocjene svakog dokaza zasebno i svih dokaza zajedno, kao i na temelju rezultata cjelokupnog postupka, a sukladno odredbi članka 8. Zakona o parničnom postupku ("Narodne novine" broj 53/91., 21/92., 111/99., 88/01., 117/03., 88/05., 2/07., 84/08., 123/08., 57/11., 148/11., 25/13., 89/14., 70/19., 80/22, 114/22, 155/23; dalje: ZPP), sud nalazi tužbu i tužbeni zahtjev osnovanim u cijelosti.

10.    Ovdje je potrebno navesti da je prilikom donošenja odluke koje se tiču prava djeteta, potrebno procijeniti i utvrditi najbolji interes djeteta uzimajući u obzir konkretne okolnosti u kojima se dijete nalazi, a između ostalog te okolnosti se odnose i na kvalitete odnosa djeteta i njegove obitelji, okolinu i sigurnost.

11.     U procjenu najboljeg interesa djeteta mora biti uključeno poštivanje prava djeteta da uživa skrb svojih roditelja kako je to propisano člankom 7. i 9. Konvencije o pravima djeteta, da redovito održava neposredne osobne odnose s oba roditelja, ako se time ne ugrožava njegova dobrobit, dok je člankom 18. iste propisano da roditelji snose najveću odgovornost za odgoj i razvoj djeteta i da dobrobit djeteta mora biti njihova temeljna briga.

12.     U odnosu na  zahtjev tužiteljice za samostalno ostvarivanje roditeljske skrbi, ističe se da odredba članka 105. Obiteljskog („Narodne novine“ broj: 103/15, 98/19, 47/20, 49/23 i 156/23 - dalje: ObZ-a) propisuje mogućnost samostalnog ostvarivanja roditeljske skrbi. 

13.      Naime, odredba članka 104. ObZ-a propisuje zajedničko ostvarivanje roditeljske skrbi, pa tako u stavku 2. istog članka propisano je da "Kad roditelji ne žive zajedno dužni su ostvarivanje roditeljske skrbi sporazumno urediti planom o  zajedničkoj roditeljskoj skrbi iz članka 106. ovoga Zakona". Tom prilikom sporna pitanja su roditelji dužni pokušati riješiti sporazumno (članak 104. stavak 4. ObZ-a). Odredba članka 105. ObZ-a propisuje samostalno ostvarivanje roditeljske skrbi. U stavku 1. istog članka  propisana je mogućnost da samo jedan roditelj samostalno ostvaruje roditeljsku skrb potpuno, djelomice ili u odnosu na odlučivanje o  određenom bitnom pitanju u vezi s djetetom uz istodobno ograničavanje drugog roditelja na ostvarivanje roditeljske skrbi u tom djelu  samo na temelju sudske odluke u skladu s djetetovom dobrobiti. Člankom 105. stavak 3. ObZ-a propisano je da jedan roditelj samostalno ostvaruje roditeljsku skrb na temelju sudske odluke ako roditelji nisu postigli Plan  o zajedničkoj roditeljskoj skrbi ili sporazum tijekom sudskog  postupka, pri čemu je sud dužan posebno voditi računa koji  je od roditelja spreman na suradnju i sporazum o zajedničkoj roditeljskoj skrbi sukladno članku 416. stavak 2. i 3. ObZ-a. Prema članku 105. stavak 4. ObZ-a "Roditelj koji se protivi zajedničkom ostvarivanju roditeljske skrbi, odnosno sklapanju plana o zajedničkoj roditeljskoj skrbi ili sporazumu dužan je dokazati da zajednička roditeljska skrb nije za dobrobit djeteta, u protivnom sud može samostalno ostvarivanje roditeljske skrbi povjeriti drugom roditelju ako je to u skladu s dobrobiti djeteta". Prema stavku 5. istog članka kad sud donosi odluku  o samostalnom ostvarivanju roditeljske skrbi, u tom slučaju odredit će hoće li roditelj koji samostalno ostvaruje roditeljsku skrb sam zastupati dijete u bitnim osobnim pravima ili uz suglasnost drugog roditelja sukladno članku 100. istog Zakona. 

14.     Sud je vodio računa o najboljem interesu djeteta kako to propisuje odredba članka 2. Konvencije o pravima djeteta, u kojoj se navodi da je u svim akcijama koje se odnose na dijete, bilo da ih poduzimaju javne ili privatne ustanove, socijalne skrbi, sudovi, državna uprava ili zakonodavno tijelo, najbolji interes djeteta mora imati prednost. Interes i dobrobit djeteta održava sveukupni, optimalni status djeteta u odnosu na njega samoga i druge subjekte.

15.    Ocjenom provedenih dokaza, a uvažavajući mišljenje HZSR, PU O. na koje mišljenje majka nije imala primjedbi, kao niti posebna skrbnica mlt. djece, sud je uvažio zahtjev tužiteljice, jer smatra da je u interesu mlt. djece da i dalje stanuju sa majkom na njezinoj adresi stanovanja i da majka samostalno ostvaruje skrb nad mlt. djecom i samostalno zastupa mlt. djecu u vezi s bitnim osobnim pravima djece, koja od prestanka izvanbračne zajednica roditelja, žive s majkom, koja ima razvijene adekvatne roditeljske vještine i kompetencije potrebne za izvršavanje sadržaja roditeljske skrbi, a koju je majka većinom preuzela na sebe i preuzela sve potrebne radnje u cilju zaštite djece, koja sa majkom imaju razvijenu sigurnu privrženost i odnos povjerenja, pri čemu su zadovoljene sve njihove potrebe, pa stoga sud smatra da je u interesu i za dobrobit mlt. A. i R. da majka samostalno ostvaruje roditeljsku skrb i zastupa djecu u bitnim osobnim pravima, budući je ista tijekom postupka dokazala da zajednička roditeljska skrb nije za dobrobit djece, jer otac već duže vrijeme uopće ne skrbi o djeci, ne ostvaruje redovne kontakte sa djecom, ne doprinosi za njihovo uzdržavanje, ne ostvaruje nikakav kontakt niti sa tužiteljicom, ne informira se o djeci, dok skrb o djetetu nekada iziskuje donošenje promptnih odluka u kojima nije u djetetovom interesu čekati suglasnost drugog roditelja, pogotovo imajući u vidu da je drugi roditelj, odnosno otac već pokazao pasivnost.  Navedeno je i u skladu s člankom 3. Konvencije o pravima djeteta, te je, slijedom navedenog, odlučeno kao pod I. izreke presude, a temeljem odredbi  članka 105., 408. i 416.. ObZ-a.

16.      Nadalje, pravo je djeteta na ostvarivanje osobnih odnosa s roditeljem s kojim ne živi. Prema članku 9. stavak 3. Konvencije o pravima djeteta to pravo može biti uskraćeno jedino ako je u suprotnosti s dobrobiti djeteta. I u odredbi članka 24. stavak 3. Povelje o temeljnim pravima Europske unije 2010/C 83/02 koja predstavlja sastavni dio pravnog poretka EU svako dijete ima pravo na održavanje redovitog osobnog odnosa i izravni dodir s oba roditelja. Međutim, Konvencija o pravima djeteta koja je dio našeg pravnog poretka postavila je poseban kriterij za postupanje s djetetom i donošenjem odluke u vezi s njim. Odlučujući je dobrobit i interes djeteta. Dobrobit i interes djeteta je neodređen, ali ipak odrediv pravni pojam koji u svakom pojedinom slučaju zahtijeva da se prepozna neka određena potreba djeteta i da se na najbolji mogući način zadovolji. 

17.   Sud je vodio računa o najboljem interesu djece kako to propisuje odredba članka 2. Konvencije o pravima djeteta, u kojoj se navodi da je u svim akcijama koje se odnose na dijete, bilo da ih poduzimaju javne ili privatne ustanove, socijalne skrbi, sudovi, državna uprava ili zakonodavno tijelo, najbolji interes djeteta mora imati prednost. Interes i dobrobit djeteta održava sveukupni, optimalni status djeteta u odnosu na njega samoga i druge subjekte.

18.   Ostvarivanje osobnih odnosa djeteta i roditelja čini temeljni sadržaj roditeljske skrbi, kako je to propisano člankom 92. ObZ-a, dok prema odredbi članka 95. ObZ-a roditelj koji ne stanuje s djetetom ima pravo i dužnost ostvarivati osobne odnose s djetetom, a roditelj koji stanuje s djetetom ima dužnost i odgovornost omogućivati i poticati ostvarivanje osobnih odnosa djeteta s drugim roditeljem. 

19.   Odredbom članka 119. stavak 1. ObZ-a propisano je da dijete ima pravo ostvarivati osobne odnose s roditeljem s kojim ne stanuje, a roditelj koji ne stanuje s djetetom ima pravo i dužnost ostvarivati osobne odnose s djetetom, neovisno o njegovu pravu na ostvarivanje roditeljske skrbi, dok je stavkom 2. istog zakonskog članka propisano da roditelj i druge osobe koje stanuju s djetetom i skrbe se o djetetu dužne su omogućiti djetetu ostvarivanje osobnih odnosa s roditeljem s kojim ne stanuje, te se suzdržavati od svakog ponašanja koje bi otežavalo ostvarivanje osobnih odnosa djeteta s tim roditeljem.  

20.  Prema odredbi članka 111. ObZ-a roditelji su dužni međusobno razmjenjivati informaciju o djetetu, koja informacija mora biti jasna, brza i usmjerena isključivo na dijete, te ne smiju tu suradnju koristiti radi kontrole drugog roditelja. 

21.	Sukladno članku 12. Konvencije o pravima djeteta, dijete ima pravo na slobodno, bez ičijih utjecaja, izražavanje mišljenje o svim pitanjima koja se na njega odnose. U smislu odredbe iz članka 86. stavak 2. ObZ-a, u svim postupcima u kojima se odlučuje o nekom djetetovom pravu ili interesu dijete ima pravo na prikladan način saznati važne okolnosti slučaja, dobiti savjet i izraziti svoje mišljenje te biti obaviješteno o mogućim posljedicama poštivanja njegova mišljenja. Mišljenje djeteta uzima se u obzir u skladu s njegovom dobi i zrelošću, a u konkretnom slučaju mlt djeca su u dobi od 11 i 12  godina, koje su izrazile svoje mišljenje putem psihologa HZSR, PU O., kako je to propisano člankom 360. stavak 3. ObZ-a, pa su tako djeca prihvatila da unazad više godina žive s majkom, koja pretežito skrbi o njihovim emocionalnim, socijalnim potrebama, te su sa majkom povezane i mogu joj se povjeriti, dok u odnosu na oca sa teškoćom opisuju istog, pa se doima kako je mlt, A. bila više povezana s ocem, te je i spremnija živjeti s njim, dok mlt. R. otvoreno pokazuju ljutnju na oca, jer mu ne vjeruje kada im govori kako nema novaca, da ne radi, obzirom da smatra kako od nečega mora živjeti, a od kako otac živi u Z., kontakte sa njim ostvaruju isključivo telefonskim putem, obzirom da otac ne dolazi, niti inicira osobni kontakt. 

22.    Prilikom procjenjivanja najboljeg interesa mlt. djeteta sud je, između ostalog, uzeo u obzir pravo djeteta na očuvanje veze s oba roditelja, budući je to ključno za ostvarivanje pravilne emocionalne skrbi koja je osnovna potreba djeteta.     

23.   Tuženik ne stanuje sa djecom, ali ima pravo i dužnost ostvarivati osobne odnose sa istima, osim ako mu je to zabranjeno ili ograničeno sudskom odlukom  (članak 95. stavak 1. ObZ-a). Uzimajući u obzir mišljenje stručnog tima PU O. i psihologa, na koji majka nije imala primjedbi, i iskaza majke mlt. djece, sud je odredio da se osobni odnosi mlt. djece s ocem ostvaruju prema međusobnom dogovoru roditelja, odnosno ukoliko je otac u mogućnosti doći posjetiti djecu, dužan je majci tri dana ranije najaviti posjet, te i nadalje telefonske kontakte. 

24.   Ovdje je potrebno ukazati i na odredbu članka 417. ObZ-a, u kojoj između ostalog je propisano upozorenje roditeljima o pravnim posljedicama nepoštivanja obveze omogućavanja ostvarivanja osobnih odnosa djeteta s drugim roditeljem i to mogućnost izricanja novčane kazne u iznosu do 3980,00 eura, mogućnost izricanja zatvorske kazne od jednog dana do šest mjeseci, te mogućnost promjene odluke s kojim će roditeljem dijete stanovati.

25.    Slijedom navedenoga, a uvažavajući prvenstveno najbolji interes maloljetne djece, sud je utvrdio da je za dobrobit maloljetne A. i R. da i nadalje stanuju s majkom N. M., koja će samostalno ostvarivati roditeljsku skrb i samostalno zastupati djecu u vezi s bitnim osobnim pravima djece, a s ocem ostvarivati osobne odnose, te je odlučeno kao pod točkom I. i II. izreke presude.

26.    Nadalje, odredbom članka 288. stavak 1. ObZ-a propisano je da su roditelji prvi dužni uzdržavati svoje maloljetno dijete. Radno sposoban roditelj ne može se osloboditi dužnosti uzdržavanja maloljetnog djeteta. 

27.     Odredbom članka 307. stavak 1. ObZ-a propisano je da će u sporu o uzdržavanju sud utvrditi ukupan iznos sredstava potrebnih za uzdržavanje, a u stavku 2. da će pri procjenjivanju potreba uzdržavane osobe sud uzeti u obzir njezine prihode, imovinsko stanje, sposobnost za rad, mogućnost zaposlenja, zdravstveno stanje, te druge okolnosti o kojima ovisi odluka o uzdržavanju, a stavku 3. da će sud pri procjenjivanju mogućnosti osobe koja je dužna uzdržavati uzeti u obzir njezino imovinsko stanje, sva njezina primanja i stvarne mogućnosti stjecanja povećane zarade, njezine vlastite potrebe i druge zakonske obveze uzdržavanja. 

28.    Odredbom članka 310. stavak 1. ObZ-a je propisano da roditelj s kojim dijete stanuje svoj udio u obvezi uzdržavanja djeteta ispunjava kroz svakodnevnu skrb o djetetu, a roditelji koji ne stanuju s djetetom obvezu uzdržavanja djeteta ispunjava zadovoljavanjem materijalnih potreba djeteta u obliku novčanog uzdržavanja, a u stavku 2. da svakodnevna skrb o djetetu smatra se jednakovrijednom zadovoljavanju materijalnih potreba djeteta u obliku novčanog uzdržavanja.

29.   Odredbom članka 311. stavak 1. ObZ-a je propisano da ukupne materijale potrebe djeteta koje sud utvrđuje u parničnom postupku odnose se na troškove stanovanja, prehrane, odijevanja, higijene, odgoja, obrazovanja, skrbi o djetetovom zdravlju i druge slične troškove, a u stavku 2. da ukupne materijale potrebe djeteta određuju se prema životnom standardu roditelja koji ima obvezu plaćanja uzdržavanja.

30.   Odredbom članka 313. stavak 1. ObZ-a je propisano da ukupne mogućnosti roditelja obveznika uzdržavanja koje sud utvrđuje u parničnom postupku odnose se na prihode i imovinsko stanje roditelja koji ima obvezu plaćati uzdržavanje u vrijeme kad se uzdržavanje određuje, u stavku 2. da roditelj koji ima obvezu plaćati uzdržavanja dužan je prikazati ukupne neto prihode u koje ulaze sva stalna i privremena novčana primanja,  a u stavku 5. da novčane obveze roditelja obveznika uzdržavanja uzimaju se u obzir samo u iznimnim slučajevima ako traju dulje vrijeme i ako su nužne za zadovoljenje osnovnih životnih potreba.

31.   Odredbom članka 314. stavak 1. ObZ-a je propisano da će ministar nadležan za poslove socijalne skrbi odlukom odrediti minimalne novčane iznose koji predstavljaju minimum iznosa ukupnih materijalnih potreba za mjesečno uzdržavanje maloljetnog djeteta, koje je dužan platiti roditelj koji ne stanuje s djetetom.

32.    U  vrijeme prestanka izvanbračne zajednice roditelja mlt. djece u siječnju 2020. mlt. A. je bila u dobi od 6 godina (rođ. ...) a mlt. R. P., u dobi od 5 godina (rođ. …), dok u vrijeme podnošenja tužbe 6. lipnja 2025. mlt. A. je bila u dobi od 11 godina, mlt. R. u dobi od 10 godina, a prema  Odluci Ministarstva rada, mirovinskog sustava, obitelji i socijalne politike („Narodne novine“ broj 75/2025) na snazi od 3. svibnja 2025. godine, minimalni novčani mjesečni iznos potreban za mjesečno uzdržavanje djeteta koji je dužan platiti roditelj koji ne živi s djetetom, za dijete od 7 do 12 godina iznosi 264,00 eura (20 % prosječne neto plaće, dok prema Odluci o minimalnim novčanim iznosima potrebnim za mjesečno uzdržavanje djeteta („Narodne novine“ broj 66/2026) na snazi od 25. lipnja 2026. godine, roditelj s kojim dijete ne stanuje dužan je plaćati mjesečno za dijete u dobi od 7 do 12 godina minimalni novčani iznos od 290,00 eura (20 % prosječne neto plaće).

33.   Nadalje, ovaj sud imao je u vidu odredbu članka 3. Konvencije o pravima djeteta („Narodne novine“ – Međunarodni ugovori 12/93 i 20/97) koja propisuje da interesi djeteta trebaju imati prednost, te odredbu članka 27. Konvencije o pravima djeteta prema kojoj odredbi svakom djetetu treba priznati pravo na standard življenja primjeren djetetovu tjelesnom, duševnom, duhovnom, ćudorednom i društvenom razvoju, a roditelji su u prvom redu odgovorni osigurati, unutar svoje sposobnosti i novčanih mogućnosti, životne uvjete nužne za djetetov razvoj.

34.   Prema odredbi članka 314. stavak 3. točka 1. ObZ-a propisano je da iznimno od stavka 2. istog članka, potrebe maloljetnog djeteta za uzdržavanje mogu se utvrditi u iznosu nižem od zakonskog minimuma, ali ne manje od jedne polovice zakonskog minimuma ako obveznik uzdržavanja dužan uzdržavati dvoje ili više djece. 

35.   Prema odredbi članka 289. stavak 1. ObZ-a roditelj koji ne stanuje s maloljetnim djetetom i nije plaćao uzdržavanje za svoje maloljetno dijete dužan je isplatiti naknadu za uskraćeno uzdržavanje od nastanka tog prava pa do podnošenja tužbe. Stavkom 2. je propisano da se smatra da je obveza uzdržavanja za pojedini mjesec nastala krajem mjeseca za koji je uzdržavanje trebalo dati, a u visini koja se može odrediti prema članku 314. ovoga Zakona. Stavkom 3. je propisano da tražbina djeteta iz stavka 1. tog članka (naknada za uskraćeno uzdržavanje) prema roditelju koji ga nije uzdržavao zastarijeva za vrijeme od 5 godina od dana nastanka obveze. 

36.     U smislu odredbe članka 307. stavak 1. i članka 311. ObZ-a sud je utvrdio ukupan iznos sredstava potrebnih za uzdržavanje mlt. A. koja je sada u dobi od 12 godina  i završila šesti razred OŠ, a mlt. R. u dobi od 11 godina i završila peti razred OŠ, od najmanje 300 eura mjesečno za svako dijete, a odnose se na troškove stanovanja, režija, odijevanja, troškova za higijenu, školske aktivnosti, bilježnice, školski pribor, za odlaske na izlete, ekskurzije i druge potrebe primjerene dobi djece. Pri ocjenjivanju mogućnosti oca za uzdržavanje sud je na temelju prikupljenih i dostupnih podataka u spisu, socijalnu anamnezu majke i njezin iskaz, dostupne podatke o prihodima tuženika, a u nedostatku drugih podataka o imovinskim prilikama tuženika, jer isti nije osobno sudjelovao u ovome postupku, nepoznatog je prebivališta i boravišta, pa se za njega nisu mogli pribaviti svi potrebni podatci, da tuženik prema trećima nema zakonske obveze uzdržavanja osim mlt. A. i R., djeca od faktičnog prestanka izvanbračne zajednice roditelja žive sa majkom koja skrbi o djeci, otac ne doprinosi za uzdržavanje djece, niti ostvaruje osobne kontakte s djecom, sud smatra primjernim iznosom za uzdržavanje mlt. A. i mlt. R. traženi iznos od po 264,00 eura mjesečno, za svako dijete, koji je sada ispod minimalnog mjesečnog iznosa koji je dužan platiti roditelj koji ne živi s djetetom u dobi od 7 do 12 godina (obrazloženo pod točkom 32.)

37.   Odlučujući o visini uzdržavanja sud je imao u vidu da se svakodnevna skrb o djetetu smatra jednako vrijednom zadovoljavanju materijalnih potreba djeteta u obliku novčanog uzdržavanja, te da roditelj s kojim dijete stanuje svoj udio u obvezi uzdržavanja ispunjava kroz svakodnevnu skrb o djetetu u smislu odredbe članku 310. ObZ-a, a ostatak novca uz iznos uzdržavanja koji će plaćati otac, doprinosit će majka. 

38.   O uskraćenom uzdržavanju odlučeno je primjenom naprijed citirane odredbe članka 289. ObZ-a, te je ocu naloženo platiti za uzdržavanje svakog mlt. djeteta iznos od ukupno 9.471,80 eura za razdoblje od siječnja 2020. godine do lipnja 2025. godine (od kada otac ne živi s mlt. djecom do podnošenja tužbe) dok je od podnošenja tužbe 6. lipnja 2025., pa ubuduće dužan doprinositi na ime uzdržavanja iznos od po 264,00  eura mjesečno, za svako dijete, sve dok za to budu postojali zakonski uvjeti, a dospjevajuće do svakog 15-og u mjesecu za tekući mjesec, kao i da plati razliku dospjelih obroka, odjednom u roku od 15 dana, sve sa zakonskim zateznim kamatama određenim sukladno odredbi članka 29. stavak 1. i 2. Zakona o obveznim odnosima („Narodne novine“ broj: 53/91,73/91, 3/94, 107/95, 7/96, 112/99 i 35/05, 41/08, 78/15 i 29/18, 126/21, 114/22, 156/22 i 155/23 - dalje ZOO-a). Naime, dužnik koji zakasni s ispunjavanjem novčane obveze duguje osim glavnice i zateznu kamatu.

39.   Slijedom izloženog, a na temelju odredbi članka 307., 309., 310., 311., 313. i 314. st. 1. i 2. ObZ-a, te članka 3. Konvencije o pravima djeteta, odlučeno je o doprinosu tuženika za uzdržavanje kao pod III. i VI. izreke. Napominje se da je ova odluka donesena temeljem trenutno dostupnih podataka, a u slučaju bitne promjene relevantnih okolnosti, iznos uzdržavanja može biti povećan ili smanjen u postupku i pod uvjetima u članku 430. i 432. ObZ-a. 

40.    Odluka o trošku postupka temelji se na odredbi članka 366. ObZ-a, u svezi s člankom 154. stavkom 1. ZPP-a, a odnosi se na trošak zastupanja tužiteljice po opunomoćeniku iz reda odvjetnika, kao jednokratna nagrada u visini od 200 bodova prema Tbr. 7. toč. 3. alineja 1. Tarife o nagradama i naknadi troškova za rad odvjetnika („Narodne novine“ broj: 138/2023), odnosno iznos od 400 eura, budući  vrijednost boda iznosi 2 eura (Tbr. 54. Tarife), što s porezom na dodanu vrijednost od 25 %, koji iznosi 100 eura, čini ukupni iznos od 500 eura, koji iznos je tužiteljici i dosuđen kao pod točkom VI. izreke presude.  

41.   Tužiteljica je na dosuđeni trošak potraživala i zatezne kamate na koje ima pravo temeljem odredbi članka 67. stavak 3. u vezi s člankom 30. Ovršnog zakona („Narodne novine“ broj 112/12, 25/13, 93/14, 55/16, 73/17, 131/20, 114/22 i 6/24 - dalje: OZ), pa joj je zahtjev prihvaćen, a zatezne kamate teku na parnični trošak od dana donošenja prvostupanjske presude, tj. od 13. srpnja 2026. pa do isplate po stopi koja je određena člankom 29. ZOO-a.
  
42.     Slijedom izloženog odlučeno je kao u izreci presude. 

U Osijeku, 13. srpnja 2026.
                           Sutkinja                                                                                                                                   
                      Jadranka Oroz















UPUTA O PRAVNOM LIJEKU:

Protiv ove odluke nezadovoljna stranka ima pravo žalbe u roku od 15 dana. Žalba se podnosi pisano putem ovog suda nadležnom županijskom sudu. 
Za stranku koja je uredno obaviještena o ročištu za objavu presude rok za žalbu teče od dana objave presude, a za stranku koja nije uredno obaviještena o ročištu za objavu presude rok za žalbu teče od dana primitka pisanog otpravka presude.

DOSTAVITI:
1. Opun. tužiteljice
2. D. V., posebnoj skrbnici tuženika
3. Maji Majski, posebnoj skrbnici mlt. djece
· nakon pravomoćnosti  -
4. HZSR, PU O.

